﻿ 1 
 
RITUALUL CĂLUŞARILOR 
…Recitind pagini din capodopera lui Romulus Vulcănescu, “Mitologie română” (Ed. 
Academiei RSR, Buc. 1987), am observat, cu surprindere, că autorul tratează, cu destulă 
suficienţă şi superficialitate, unele dintre datele (extrem de preţioase!) pe care, la început de veac 
XVIII, iluministul mason român, Dimitrie Cantemir  (obsedat de exactitatea descriptivă, care-l 
salvează de efectul lipsei “antenelor” autentic metafizice şi mistice!!), le oferea valahilor, despre 
un fenomen folcloric deosebit de controversat, ca origine şi semantică: “Jocul” 
CĂLUŞARILOR… 
…De aici provine dorinţa noastră de a pune de acord câteva lucruri esenţiale, despre 
…”Esenţialii CĂLUŞARI”! 
…Căluşarii reprezintă, în toate interpretările demne de luat în seamă, de până acum, confruntarea 
CAILOR SOLARI, cu CAII INFERNALI (şi se confirmă, în final, VICTORIA 
SOARELUI!) – spre a elibera Puterea Integrală a LUMINII REGENERATOARE DE 
COSMOS: suntem în primăvară, în zona temporal-sacrală a ÎNVIERII Soarelui şi, deci, şi a lui 
Zalmoxis-HRISTOS (…figuri sacre care trimit, implicit, la Androginitatea ZEULUI 
SUPREM, la “Dalbii Pribegi” - GEMENII : APOLLON şi ARTEMIS! - …ştiut este că toată 
mitologia grecilor nu este altceva decât preluare, mai exactă sau mai puţin exactă,  a 
mitologiei TRACILOR – care sunt neamul cel  mai vechi şi deplin spiritualizat, din Europa, 
comparativ cu “cazanul etnic” grecesc, despre care vorbeşte M.I. Finley, în Lumea lui Odiseu, 
E.Ş., Buc., 1968). 
…În primul rând, să spunem că, da, suntem de acord cu Romulus Vulcănescu, atunci când acesta 
afirmă că “datina căluşarilor deschide şi închide zilele consacrate Rusaliilor1 (lat. Rosalia)” – 
dar, apoi, R. V. continuă: “ …preluată de creştini şi asimilată cu sărbătoarea Înălţării. 
Romanii, şi, prin ei, daco-romanii (s.n.: oare? – nu cumva invers?!) considerau sărbătoarea 
Rosalia (Sărbătoarea Tradafirilor) ca o zi consacrată cultului morţilor, când se făceau 
praznice la morminte” (cf. R. V., op. cit., p. 376). Chiar să uite R.V. că TRANDAFIRUL este 
(atât în antichitate, cât şi în Evul Mediu) simbolul şi, deci, substitutul sacral-mitologic, al lui 
Zalmoxis, respectiv al lui HRISTOS, deci al… ÎNVIERII?! 
…Da, suntem de acord cu R. V., când acesta preia (alături de variantele hermeneutice, care trimit 
la latini şi greci) varianta tracă: “Prima teorie tracă se referă la originea pyrrhică (n.n.: de foc!) 
a căluşarilor (…). Dansul trac pyrrhic ar fi fost, iniţial, influenţat şi de jocurile divinităţii 
Pyrrha, care era zâna pământului roşiatic, din care Zeus a conceput rasa umană” – dar,  să 
insişti, precum o face R.V.,  exclusiv pe “jocul bastoanelor mascoide, care imită astăzi jocul 
mascoidelor de cai” - şi să ingnori, TOTAL, afirmaţia lui Dimitrie Cantemir, despre SABIA 
SOLARĂ, purtată de fiece membru al cetei de căluşari (“alcătuită din numerele fără soţ 7, 9 şi 
                                                          
1
 -În creştinism, azi: Pogorârea Sfântului Duh – Cinzecimea, Duminica a 8-a după Sfintele Paşti (ZECE ZILE 
DUPĂ ÎNĂLŢAREA LUI HRISTOS!). 

11”), din Descrierea Moldovei (Ed. Ion Creangă, Buc., 1978), Partea a II-a, cap. XVII-lea, p. 
185: “Toţi au în mână câte o SABIE fără teacă, cu care ar tăia îndată pe oricine ar cuteza să 
le dezvălească obrazul. Puterea aceasta le-a dat-o o datină veche, aşa că aceştia nu pot să fie 
traşi la judecată, când omoară pe cineva, în acest chip” – este cel puţin ciudat…Pentru că 
Dimitrie Cantemir continuă, sugerând că Ritualul Căluşarilor (conduşi nu de un “călucean”  - 
cum greşit îşi “aminteşte”  R.V. – ci: “Căpetenia cetei se numeşte STARIŢ”! – D. Cantemir, op. 
cit., p. 185) este unul “interpretat” de zeităţi căzute - aflate în momentul sacral al reluării 
poziţiei supreme-celeste (Masca fiind semnul Misteriosului Chip al ZEULUI!) şi având  
scopul  dublu: 1-de a se re-întoarce, prin zbor, la Sălaşul Originar-CELEST (“încât cei ce 
joacă parcă nici nu ating pământul şi parcă zboară în văzduh (...) În felul acesta, petrec în 
jocuri necontenite cele zece zile între Înălţarea la cer a lui Hristos şi Sărbătoarea Rusaliilor 
(…)În toată vremea aceasta ei nu dorm altundeva decât SUB ACOPERIŞUL BISERICII”) – 
dar şi 2-cel exorcizator-soteriologic, apotropaic, trimiţând la Sacralitatea URSULUI (care URS, 
şi azi, la munte, vindecă prin “călcarea pe spinare”!), simbol al castei militare trace :“(…) 
norodul lesne crezător  pune pe sama căluşarilor puterea de a izgoni boli îndelungate (…) 
bolnavul îl culcă la pământ, iar căluşarii încep să sară şi, la un loc ştiut al cântecului, îl calcă, 
unul după altul, pe cel lungit la pământ, începând de la cap şi până la călcâie; la urmă îi 
mormăie la urechi câteva vorbe alcătuite într-adins şi poruncesc boalei să iasă” -  n.n.: des-
cântec RE-SACRALIZATOR,  prin care se re-purifică-lustrează Logos-ul fiinţial, întorcându-
l pe cel căzut, înapoi, în Paradisul Sănătăţii Depline-SACRALE!), ca efect final (întru glorie 
şi soteriologie!), al spectacolului ritualic, asupra  aşa-zişilor “spectatori” (de fapt, Omul De-
Căzut din statutul Celesto-Divin, dar păstrând, pururi, dorul de re-divinizare – “Nostalgia 
Paradisului”, cum frumos formula Nichifor Crainic, în lucrarea sa omonimă!) 
…De aceea, pentru a încerca să punem oarece rânduială,  în informaţia despre acest ritual sacru 
fundamental, al strămoşilor noştri TRACI - vom apela (cum am mai făcut-o!)  la celebra, de 
acum, lucrare Dacia Secretă, a lui Adrian Bucurescu (Ed. Arhetip, Buc., 1997): “Ca să nu fie 
recunoscut, Apollon şi-a pus o glugă peste faţă, spre a nu i se vedea semnele ce-i rămăseseră 
de la căderea tragic din stejar (n.n.: STEJARUL este Copacul Sacru, al Lui Zalmoxis! – iar 
căderea, urmată de ridicare “sub mască/glugă”, este echivalentul semantic-mitologic al Învierii 
şi, apoi, Înălţării Hristice, cu tot cu Trup, după Moarte). De atunci, zeului i s-a mai spus şi 
CHAR-NABUTAS – <<Domnul Nevăzut/Întunecat, Negru>>” (n.n.: să nu uităm că numele 
Neamului nostru, acela de “vlah/lah”, înseamnă “negru/misterios/sacru”! - …deodată şi în 
acelaşi sens cu “Muma Cosmică”: “MIORIŢA LAIE”!) – cf. Adrian Bucurescu, Dacia secretă, 
Ed. Arhetip, Buc., 1997, p. 98). 
“Pregătiţi pentru UARZA-BALOS-Cumplita Luptă/Război, Vitejii Gemeni au mers, prin lunca 
Ialomiţei, spre HEBRIZ-ELMOS- <<Colina Înflorită>>, locul natal al Gemenilor Cereşti 
(n.n.: Paradisul), unde au ajuns în ziua ce corespunde cu 1 Mai. Această zi se serbează şi astăzi 
de români, sub denumirea de Armindeni, ce provine din dacicul AURU-MENTI <<Drumul 
Celui/Cel Strălucitor>>. Tot de la AURU-MENTI vine şi actualul nume al Ialomiţei”. Iată, 

deci, că, prin RITUALUL CĂLUŞARILOR, Topografia Paradisului se reface în Spaţiul Sacru 
al Daciei FELIX, prin “mitul eternei reîntoarceri” eliadesc – cel  al GEMENILOR – Zalmoxis-
HRISTOS/Apollon-Artemis! 
“O gemă getică a imaginat Victoria Fraţilor Divini ca pe una cosmică. Tinerii zei 
NAPEI/<<GOI>>(n.n.: precum „gol”/golind răul din omenire a fost şi HRISTOS, pe Cruce!), pe 
CAI, poartă pe cap cuşmele ciobăneşti (...) . În partea centrală a iconiţei, Zeiţa-Mamă ţine 
CAII de frâu (n.n.: fie pe caii infernali, fie gestul ei este unul de echilibrare echinoxială a 
forţelor cosmice antinomico-dichotomice). Ţintuiţi la pământ de suliţele zeilor, Beithy-Kelas şi 
Tantalos/DINŢOSUL (n.n.: simbol al agresivităţii primitive a Materiei Brute-Prakrti, pe care 
Apollon-Artemis/ZALMOXIS-HRISTOS o vor transfigura, prin intermediul Spiritului-
Purusha!), şi ei despuiaţi (n.n.: pentru transfigurarea sacrală!), îşi recunosc înfrângerea (n.n.: 
astfel, cei doi „adversari” intră în procedura METANOICĂ!). Pe gema dacică, o neaşteptată 
inscripţie: KIA NOF DIADIS – adică: ŞTIU/RECUNOSC NOUL TESTAMENT”.  
...”Călăreţul TRAC are, în mâna dreaptă, cornul de crainic ceresc, IAR CU STÂNGA 
POARTĂ FRÂUL CALULUI (n.n.: psihopomp, după încheierea procesului soteriologico-
metanoic). LA ŞOLDUL STÂNG POARTĂ O SABIE MARE, DREAPTĂ”, pe care R.V., în 
ciuda insistenţelor lui Dimitrie Cantemir... o ignora (n.n.: SABIA DREAPTĂ - simbol al Razei 
SOLARE Mântuitoare, prin care GEMENII/ZALMOXIS ne vor/va extrage din   Întunericul 
infernal temporar, consecinţă a unei victorii temporare a Fraţilor Infernali, Beithy Kelas şi 
Tantalos – despre înfruntarea dintre GEMENII-Apollon-Artemis, şi demonii Beithykelas şi 
Tantalos, vorbeşte şi Cartea lui Habacuc! – în care carte sunt identificaţi, în mod corect, 
essenienii, la care a stat, spre învăţătură-revelaţie de Sine şi Misiune Cosmic-Soteriologică, Iisus 
Hristos, cu...supranumele TRACICE ale lui Apollon: Iazi, Etsous, Ysos – 
SFÂNTUL/CURATUL – cf. grec.: sfânt, pur  - ...la fel, şi istoricul evreul Josephus Flavius, în 
Antichităţile iudaice, XVIII, I, 22: „Ei/essenienii nu trăiesc prea diferit de lume, dar viaţa lor 
aminteşte în cel mai înalt grad de cea a DACILOR NUMIŢI <<PLEISTAI>>”! -  ... iar nu cum 
face R.V., identificându-i, pe essenieni, cu un trib de evrei...).  
...”În anul 666 de la Zalmoxis, împăratul Buerebistas şi marele preot Decaineus au hotărât să 
restaureze ADEVĂRATUL CULT, dezvăluindu-le dacilor misterele sacre (n.n.: cele ale Morţii 
şi ÎNVIERII!). S-a decis, deci, ca anul 1 al Calendarului să fie anul naşterii Celor Doi 
ZALMOXIS/CĂLĂREŢII TRACI  (n.n.: călărind unul cu faţa spre înainte, celălalt cu faţa 
spre înapoi, pe... UNIC CAL!). În acest sens, anul reformei religioase (n.n.: practic, 
creştinarea dacilor, „avant la lettre”!) a fost 666, iar adepţii l-au socotit an benefic, pe când 
adversarii l-au considerat malefic” (n.n.: până azi, suntem păcăliţi de „zvonurile”...adversarilor 
creştinismului!).  
...Deci, nu se mai poate rămâne la stadiul intrepretativ-hermeneutic vulgarizator, de tipul: „Jocul 
Căluşarilor repetă lupta dintre daci şi romani”...NU! Ar fi penibil şi meschin... 

În realitate, coroborând dovezile lingvistico-istorico-mitologice, precum că dacii-
DAOI/Poporul Căii Drepte (şi Popor al ILUMINĂRII/PURIFICĂRII, prin Lupul 
FENRIR-PURIFICATOR) cunoşteau MISTERIUL CREŞTIN încă mult înainte de a veni, 
spre a li-l descifra, Sfântul Apostol Andrei... (misiunea Sfântului Apostol Andrei devenind 
doar una de CONFIRMARE a CREŞTINISMULUI DACIC!) – ajungem la concluzia că, 
prin RITUALUL CĂLUŞARILOR, avem de-a face cu un ritual geto-dacic al luptei 
cosmice, a Lui Zalmoxis-HRISTOS, împotriva Adversarului Cosmic/”Nefărtatul” (...şi, 
totuşi, la daci, Mistic Colaborator al Demiurgiei-GENEZEI!), pentru a-l transfigura 
metanoic şi a determina, astfel, „călcarea morţii cu moarte” şi re-începerea Procesului 
Cosmic al ÎNVIERII-MÂNTUIRII COSMOSULUI CĂZUT -  prin OMUL-ZEU 
înfăptuindu-se ambele stadii: CĂDEREA, respectiv, RECUPERAREA întru (Re-
Întoarcerea_în) PARADIS...! 
                                                                                                         prof. dr. Adrian BOTEZ 
*** 
 
